作者：侯置
词牌/韵律：凤皇台上忆吹箫・凤凰台上忆吹箫

paragraphs: 浅染霓裳，轻匀汉额，巫山行雨方还。
最好是、肌香蜡莹，萼嫩红乾。
曾见金钟在列，钧天罢、笋簴都间。
妖饶似，晓镜乍开，绿沁眉山。
休夸瘦枝疏影，湘裙窄、一钩龙麝随鞍。
便更做、山人倦赏，畏冷无欢。
争奈冰瓯彩笔，题诗处、珠琲斓斑。
清宵永，相对莫放杯寒。